Ολυμπιακός Σ.Φ.Π. Β (ποδόσφαιρο)

Ο Ολυμπιακός Σ.Φ.Π. Β΄ (Ολυμπιακός Σύνδεσμος Φιλάθλων Πειραιώς Β΄) είναι η Β΄ ομάδα της Π.Α.Ε. Ολυμπιακός.  Ιδρύθηκε το 2021 και αγωνιζόταν στο δεύτερο τη τάξει πρωτάθλημα της Α2 Εθνικής Κατηγορίας (Super League 2),  όπου έκανε και το ντεμπούτο του κατά την αγωνιστική περίοδο 2021–22. 

Η ομάδα ως βασική της έδρα έχει το Προπονητικό Κέντρο Ρέντη και όταν η Κ19 έπαιζε στου Ρέντη η δεύτερη έδρα του Ολυμπιακού Β΄ ήταν το Δημοτικό Γήπεδο Ταύρου «Σπύρος Γιαλαμπίδης» χωρητικότητας 3.000 θέσεων. Τον πρώτο εντός έδρας αγώνα του ο Ολυμπιακός Β τον έδωσε έναντι στον Π.Α.Ο.Κ. Β΄ στο Δημοτικό Στάδιο Καλλιθέας «Γρηγόρης Λαμπράκης» με νικηφόρο αποτέλεσμα για την πειραϊκή ομάδα με 3–1. 

Την σεζόν 2023–24 γνώρισε τον πρώτο της υποβιβασμό στην Γ΄ Εθνική, κάτι το οποίο σήμανε ταυτόχρονα και την διάλυση της ομάδας αυτής, μετά από 3 χρόνια παρουσίας στις εθνικές κατηγορίες.  

Όμως, σύμφωνα με δηλώσεις του αντιπροέδρου της ΠΑΕ Ολυμπιακός, Κώστα Καραπαπά, μετά από πρόσκληση της διοργανώτριας αρχής, η β΄ ομάδα επέστρεψε στην Σούπερ Λιγκ 2 την αγωνιστική περίοδο 2025–26. 

 Παραπομπές 

 Εξωτερικοί σύνδεσμοι 



Κατηγορία:Ολυμπιακός Σ.Φ.Π. (ποδόσφαιρο)
Κατηγορία:Ολυμπιακός Σ.Φ.Π.
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 2021